Efterbehandling og vedligehold af lærketræ
Til efterbehandling anbefaler vi træolie med fungicider der forebygger den naturli­ge nedbrydningsproces og hæmmer angreb af skimmelsvampe. Holdbarheden af overfladebehandlingen er meget afhængig af produkternes placering og påvirkning af vind og vejr. Pigmenteringen bleges som følge af solens ultraviolette stråler, og vil med tiden "brænde" overfladebeskyttelsen væk.
Er lærketræet blevet sort skal det efterbehandles på følgende måde: Produktet afrenses grundigt med klorin/trærens, som man lader sidde min. ½ time. Gentag evt. behandlingen. Herved dræbes de svampe, der har misfarvet produktet. Når produktet er tørt, skal det behandles med træolie. Vi anbefaler træolie med fungicider og farvepigmenter i Pine/Eg, der giver en pæn glød og beskytter mod skimmelangreb.